#### R O M Â N I A

**JUDEŢUL HUNEDOARA**

**CONSILIUL LOCAL AL ORAŞULUI Proiect 20/2024**

**S I M E R I A**  **4**

**H O T Ă R Â R E A NR. /2024**

**privind aprobarea Calendarului acțiunilor cultural-artistice pentru anul 2024**

**al Centrului Cultural și de Creație al orașului Simeria**

Consiliul local al orașului Simeria, județul Hunedoara, întrunit în ședință extraordinară, convocată de îndată în data de 09 februarie 2024;

Examinând propunerile cuprinse în Referatul de aprobare înregistrat la Primăria orașului Simeria sub nr. 1.702 din 06.02.2024 prin care domnul Bedea Iulius-Gelu, primarul Orașului Simeria propune aprobarea Calendarului acțiunilor cultural-artistice pentru anul 2024 al Centrului Cultural și de Creație al orașului Simeria;

În baza art.11 din cap. VII ,,Programul minimal, obiective și criterii de performanță” din Contractul de management nr.8001/2023;

Luând în considerare adresa nr.158 din data de 29.12.2023, înregistrată la Primăria Orașului Simeria sub nr.31 din data de 03.01.2024, prin care Centrul Cultural și de Creație al Orașului Simeria propune spre aprobare bugetul de venituri și cheltuieli al centrului pe anul 2024, precum și calendarul evenimentelor culturale pe anul 2024;

În temeiul dispozițiilor Ordinului Ministerului Culturii și Cultelor nr.2193/2004 privind aprobarea regulamentelor-cadru de organizare și funcționare ale așezămintelor culturale, ale O.U.G. nr.118/2006 privind înființarea, organizarea și desfășurarea activității așezămintelor culturale, cu modificările și completările ulterioare, ale Legii bibliotecilor nr.334/2002, cu modificările și completările ulterioare, ale Legii nr.273/2006 privind finanțele publice locale, cu modificările și completările ulterioare, ale Legii nr.500/2002 privind finanțele publice, cu modificările și completările ulterioare, precum și ale art.129, alin.2, lit.,,d'' și alin.7, lit. ,,d” și art.139, alin.1 din O.U.G. nr.57/2020 privind Codul administrativ, cu modificările și completările ulterioare ;

**H O T Ă R Ă Ș T E :**

**Art.1** – Se aprobă Calendarul acțiunilor cultural-artistice pentru anul 2024 al Centrului Cultural și de Creație al orașului Simeria, conform anexei care face parte integrantă din prezenta hotărâre.

**Art.2 –**Cu ducerea la îndeplinire a prezentei hotărâri se însărcinează Direcția Economică din cadrul aparatului de specialitate al Primarului Orașului Simeria și Centrul Cultural și de Creație al Orașului Simeria.

**Art.3** - Prezenta hotărâre poate fi atacată conform procedurii și termenelor prevăzute de Legea contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

**Art.4 -** Prezenta hotărâre se comunică Primarului orașului Simeria, Centrului Cultural și de Creație al orașului Simeria și Instituției Prefectului Județului Hunedoara.

Simeria, 06 februarie 2024

INIȚIATOR,

Primar, BEDEA IULIUS-GELU

Avizat,

SECRETAR GENERAL,

jr. Todor Nicolae-Adrian

**R O M Â N I A**

**JUDEȚUL HUNEDOARA**

**PRIMĂRIA ORAȘULUI**

**S I M E R I A**

**Nr. 1.702 din 06.02.2024**

**R E F E R A T D E A P R O B A R E**

La constituirea bugetului de autofinanțate al Centrului Cultural și de Creație al orașului Simeria pe anul 2024 și a estimărilor pe perioada 2025-2027 se au în vedere aspecte ca: onorariul persoanelor implicate în desfășurarea activităților din cadrul , cheltuielile reprezentând utilitățile și contravaloarea materialelor pentru reparația clădirilor în care se desfășoară activitatea centrului, cheltuielile privind colaboratorii și salariații centrului și cheltuielile aferente Centrului de zi pentru persoane vârstnice, dar mai ales cheltuielile cu privire la activitățile culturale care urmează să se desfășoare în anul 2024.

Având în vedere necesitatea aprobării de către Consiliul local al orașului Simeria a bugetului Centrului de Cultură și Creație pe anul 2024, executivul constată că inițial se impune aprobarea Calendarului acțiunilor cultural-artistice pentru anul 2024.

Așa cum rezultă din datele cuprinse în adresa adresa nr.158 din data de 29.12.2023, înregistrată la Primăria Orașului Simeria sub nr.31 din data de 03.01.2024, prin care Centrul Cultural și de Creație al Orașului Simeria propune spre aprobare bugetul de venituri și cheltuieli al centrului pe anul 2024, precum și calendarul evenimentelor culturale pe anul 2024 și ținând cont de prevederile art.11, cap. VII ,,Programul minimal, obiective și criterii de performanță” din Contractul de management nr.8001/2023, încheiat în temeiul O.U.G. nr.189/2008 privind managementul instituțiilor publice de cultură, precum și în urma negocierilor purtate cu reprezentanții autorității locale, s-a elaborat ,,Calendarul Acțiunilor Cultural-Artistice pentru anul 2024”.

Respectivul calendar cuprinde un număr de 19 acțiuni cultural-artistice, sportive și educative, care se desfășoară pe durata anului 2024, în diverse locații. Acțiunile cuprinse în calendar marchează atât celebrări ale unor zile de sărbătoare, cum ar fi Ziua Eroilor, Ziua Europei, 1 Iunie - Ziua Copilului și 1 Decembrie - Ziua Națională a României, cât și workshopuri cu copiii, spectacole și piese de teatru pentru copii și adulți.

Conform datelor cuprinse în propunerea de Calendar al acțiunilor culturale pentru anul 2024 care însoțește Referatul de inițiere nr.1.589 din 02.02.2024, întocmit de către Direcția Economică a aparatului de specialitate, pentru organizarea și desfășurarea evenimentelor respective este necesară suma de 345.000 mii lei.

Drept pentru care inițiez proiectul de hotărâre privind aprobarea Calendarului acțiunilor cultural-artistice pentru anul 2024 al Centrului Cultural și de Creație al orașului Simeria , pe care îl supun dezbaterii și adoptării de către Consiliul local al orașului Simeria.

PRIMAR,

BEDEA IULIUS-GELU